als_Latn dik_Latn sag_Latn
Prishtinë, 24 prill 2014 – Kryesuesi i Këshillit Gjyqësor të Kosovës z. Enver Peci i shoqëruar nga anëtarët e KGjK-së, priti në një takim miqësor një delegacion të nivelit të lartë të Këshillit të Lartë të Drejtësisë së Shqipërisë (KLDSh) të kryesuar nga Zëvendëskryetari i këtij Këshilli z. Elvis Çefa i shoqëruar nga anëtarët, Z. Hysen Saliko, Z. Flamur Kapllani, Z. Tritan Hamitaj, Z.Ilir Mustafaj dhe bashkëpunëtorë tjerë.
Delegacioni i Këshillit të Lartë të Drejtësisë të Shqipërisë, po zhvillon një vizitë zyrtare dy ditore në Kosovë.
Vizita e delegacionit nga Shqipëria ka për qëllim thellimin e bashkëpunimit të ndërsjellë me institucionet e Kosovës e në veçanti të sistemit gjyqësor, shkëmbimin e përvojave dhe forcimin e sundimit të ligjit në të dyja vendet.
Gjatë takimit Kryesuesi i Këshillit Gjyqësor të Kosovës, z Peci e njohu Zëvendëskryetarin Çefa dhe anëtarët e KLDSh-së lidhur me organizimin, funksionimin dhe kompetencat e Këshillit përbërjen dhe mënyrën e përzgjedhjes së anëtarëve të KGjK-së. Gjithashtu, në fokusin e bisedime vend të veçantë zuri edhe tema e mënyrës së vlerësimit të punës së gjyqtarëve dhe promovimi i tyre. Z Peci, foli edhe për Kodin e Etikës dhe Procedurat disiplinore për gjyqtarët dhe anëtarët e Këshillit si dhe një varg temash të tjera që kanë rëndësi të veçantë për sistemin gjyqësorë.
Përveç sfidave, Peci i njohu KLDSH edhe për të arriturat dhe projektet e reja që ka planifikuar KGjK-ja për vitet e ardhshme. Prioritet për KGjK-në, mbetet një sistem i drejtësisë i unifikuar, si dhe sistemin unik të drejtësisë në tërë Republikën e Kosovës, por përkundër sfidave kemi arritur edhe progres, përfundoi Peci.
Edhe Zëvendëskryetari i KLDSh z. Elvis Çefa, njoftoi Kryesuesin e KGjK z. Pecin dhe anëtarët e tjerë të Këshillit lidhur me punën e KLDSh, sfidat dhe të arriturat.
Z. Çefa me theks të veçantë foli për rëndësinë e këtij bashkëpunimi duke shprehur gatishmërinë e mëtejmë të thellimit të këtij bashkëpunimi me qëllim të tejkalimit të sfidave të të dyja shteteve.
Në fund të dy përfaqësuesit e Këshillave (KGjK – KLDSh) e vlerësuan lartë takimin dhe shkëmbimin e përvojave, duke e inkurajuar njëra – tjetrën për mbështetjen e vazhdueshme që synojnë ta kenë në të ardhmen në fushën e drejtësisë në institucionet ku ata udhëheqin, gjithashtu, një legjislacion i përbashkët do të ishte i preferuar për të dyja shtetet (Kosovë – Shqipëri), me qëllim kombëtar dhe regjional.
Përfaqësuesit e Këshillit të Lartë të Drejtësisë së Shqipërisë në ditën e dytë të vizitës së tyre në Kosovë do të ketë takime edhe me përfaqësuesit e institucioneve tjera që lidhen me sistemin gjyqësor me qëllim të shkëmbimit të përvojave. /KI/
als_Latn als_Latn als_Latn als_Latn als_Latn als_Latn als_Latn als_Latn als_Latn